armvectores/hy_wikipedia_2023 huggingface dataset:
Մանդինկա (լեզու)

Մանդինկա, մանդինգո, մանդինկա ազգության լեզուն։ Տարածված է Մալիում, Սենեգալում, Գամբիայում, Գվինեայում, Կոտ դ'Իվուարում, Բուրկինա Ֆասոյում, Սիերա Լեոնեում, Լիբերիայում, Գվինեա Բիսաուում և Չադում։ Գամբիայի հիմնական լեզուն է։ Պատկանում է մանդին լեզուների մանդե խմբին և բավականաչափ նման է բամբարա և մանինկա (մալինկե) լեզուներին։ Համարվում է հիմքային լեզու (ունի երկու տոն՝ բարձր և ցածր)։
Մանդինկան պատկանում է մանդեն լեզվաընտանիքի մանդե-նիգերոկոնգոլեզյան ենթախմբին։


== Գիր ==
Լայնորեն տարածված է գրի երկու տարբերակ՝ հիմնված լատիներենի և արաբական այբուբենի վրա։ Լատինական հիմքով մանդինկան պաշտոնական  լեզուն է, սակայն արաբական հիմքով մանդինկան ավելի հին է ու առավել տարածված։ Բացի դրանից՝ Հյուսիսարևելյան Գվինեայում, Կոտ դ'Իվուարի սահմանամերձ համայնքներում և Մալիում հաճախ օգտագործվում է 1949 թվականին ստեղծված նկո գիրը, որը կիրառելի է մանդեի բոլոր լեզուների համար։
Լատիներենում համապատասխանում են հետևյալ տառերը՝ /ʧ/, ŋ /ŋ/, и ñ /ɲ/, իսկ V, x, z , q տառերը չեն օգտագործվում։ Ձայնավոր հնչյունները նման են իսպաներենի և իտալերենի ձայնավորներին. կրկնվում են հնչյունի տևական արտասանության կամ միանման արտաբերվող բառերը տարբերելու համար։
Արաբական այբուբենը կիրառվում է առանց լրացումների՝ բացառությամբ հազվադեպ գործածվող լրացուցիչ ձայնավոր հնչյունի, բայց որոշ հնչյուններ արտասանվում են արաբերենի հնչյուններից տարբեր։
Ստորև ներկայացվում է արաբական և լատինական այբուբենների ձայնավոր հնչյունների միջև համապատասխանությունը.

Շեղատառ գրված տառերը, որպես կանոն, գործածվում են փոխառությամբ։ «Հ» հնչյունը կարող է դրսևորվել որպես հագագային աղեղ և չի նշվում լատինական մանդինկա լեզվում։ Լատիներեն «ŋ» տառը հաճախ է նշվում արաբական մանդինկայում՝ ձայնավոր հնչյունների օգնությամբ (տե′ս ներքևում)։ Ձայնավորների հետ համապատասխանությունը ներկայացված է աղյուսակում (ձայնավորների համար գործածվող դիակրիտիկ նշանները արաբական մանդինկայում գործածվում են տառի վերևում և ներքևում)։

Արաբական փոքր թվանշան 2-ը (۲) կարող է գործածվել հնչյունի կրկնապատկման համար, իսկ համզան  գործածվում է հագագային աղեղի հնչողությունը առավել ճիշտ արտաբերելու համար։


== Ծանոթագրություններ ==


== Գրականություն ==
Токарская В. П. Язык малинке (мандинго). — М.: Наука (ГРВЛ), 1964. — 61 с. — (Языки народов Азии и Африки).
Creissels, Denis, with Sidia Jatta and Kalifa Jobarteh. Eléments de grammaire de la langue mandinka. (Publications de l'Université des Langues et Lettres Grenoble, [23]). Grenoble, 1983.


== Արտաքին հղումներ ==
Сведения о волоф и мандинка, включая грамматику и словарь Archived 2007-10-12 at the Wayback Machine.
Электронные книги на мандинка в формате PDF
Denis Creissels. Lexique mandinka-français (version provisoire)
Vydrine, Valentin. Sur l'écriture mandingue et mandé en caractères arabes (mandinka, bambara, soussou, mogofin). Mandenkan 33, Printemps 1998. Archived 2011-01-12 at the Wayback Machine.
Ռեդկայա

Ռեդկայա (ուկրաիներեն՝ Рідка), գյուղ Ուկրաինայի Խմելնիցկիի մարզի Տեոֆիպոլի շրջանում։
2001 թվականի տվյալներով Ռեդկայա գյուղում բնակվում էր 202 մարդ։ Բնակավայրը զբաղեցնում է 0,803 կմ² տարածք։ Բնակչության խտությունը կազմում էր 251,56 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նիկոլաևկա (Պեսչանոկոպսկի շրջան)

Անվան այլ կիրառումների համար տե՛ս՝ Նիկոլաևկա (այլ կիրառումներ)Նիկոլաևկա (ռուս.՝ Николаевка), գյուղ Ռուսաստանի Դաշնության Ռոստովի մարզի Պեսչանոկոպսկի շրջանում։ Մտնում է Պոլիվյանսկի գյուղական համայնքի կազմի մեջ։
Բութանի դրոշ

Բութանի ազգային դրոշը , Բութանի Թագավորության պաշտոնական պետական խորհրդանիշներից մեկն։ Ընդունվել է 1969 թվականին։ Դրոշը կազմված է դեղին և նարնջագույն եռանկյուններից և կենտրոնում գտնվող վիշապից։ Դեղին եռանկյունը խորհրդանշում է ժողովրդական ավանդույթ, թագավորի ժամանակավոր կառավարումը։ Նարնջագույն եռանկյունը խորհրդանշում է բուդդիզմը։ Վիշապը բուդդայական խորհրդանիշ է։ Սպիտակ վիշապը խորհրդանշում է մտքի և ներքին գործերի մաքրությունը։ Վիշապի ձեռքում գտնվող 4 թանկարժեք քարերը խորհրդանշում է իրենց հարստությունը և անվտանգություն։
Ավի Բենեդի

Ավի Բենեդի (եբրայերեն՝ אבי בנדי‎, ապրիլի 2, 1980(1980-04-02), Իսրայել), իսրայելցի երգիչ, կոմպոզիտոր և մուլտիգործիքավորող։


== Կենսագրություն ==
Ավին ծնվել է 1980 թվականի ապրիլի 2-ին Իսրայելում։ Նրա ծնողները ունեն ռուսական արմատներ։ Նրա հայրը Էդուարդ Բաբադոստը հայտնի օպերային տենոր է։ Նրա հորեղբայրը Տաջիկստանի ժողովրդական արտիստ է։ Նա ունի երկու եղբայր՝ մեկը ոսկերիչ է, մյուսը՝ Լիորդ Բաբադոստը, ռեժիսոր է։ 4 տարեկան հասակում ընտանիքի հետ տեղափոխվեցին Ավստրիա։ Ավարտել է Վիեննայի գեղարվեստի ակադեմիան։ 1999-2008 թվականներին եղել է օպերատոր՝ տեղական ավստրիական ATV հեռուստաալիքում։ Բացի օպերատորի աշխատանքից, նա սկսեց գրել երաժշտություն և ստեղծեց Diamond Band խումբը, որը համերգներ տվեց ամբողջ աշխարհում։ Նրանց «Live like in a movie» երգը դարձավ Իսրայելի №1 հիթը։ 2006 թվականին Ավին տեղափոխվեց Ռուսաստան, որտեղ նա մի գրեց մի քանի երգեր (այդ թվում՝ Շալոմ) երգչուհիներ Ժասմինի և Իշտարի համար և համագործակցել է Ֆիլիպ Կիրկորովի հետ։ 2014 թվականին Ավին պայմանագիր է կնքել բուլղարական Պայներ ընկերության հետ։ Նույն թվականին Ավին երկու երգեր է թողարկել երգչուհի Էմիլիայի հետ՝ «Кой ще му каже» (եբրայերեն՝ בואי תגלי לי‏‎, ռուս.՝ Кто скажет тебе): Նույն թվականին Ավին Էմիլիայի հետ համերգով ներկայացավ Մոսկվայի Կրեմլիում։ 2016 թվականին Ավին երիտասարդ արտիստ Ալեքսի հետ միասին հայերեն լեզվով երգ թողարկեց`«Եկել եմ Երևան»։ Նույն տարվա հունիսին նա սերբերեն երկու երգ է թողարկել՝ «Жени ме և 300 сватова»։
Ավին խոսում և երգում է՝ եբրայերեն, ռուսերեն, անգլերեն, գերմաներեն, բուլղարերեն, պարսկերեն, ռումիներեն, սլովակերեն։


== Սկավառակագրություն ==


=== Ստուդիական ալբոմներ ===
2001՝ Avi Benedi & Diamond Band (միայն Ավստրիայի համար)
2012՝ Встретились поздно (միայն Ռուսաստանի համար)


== Ծանոթագրություններ ==


== Արտաքին հղումներ ==
Պաշտոնական կայքէջ Archived 2016-07-22 at the Wayback Machine.
ԽՍՀՄ հնգամյա պլաններ

ԽՍՀՄ ժողտնտեսության զարգացման հնգամյա պլաններ (ռուս.՝ Пятилетние планы развития наро́дного хозяйства СССР), 1920-ական թվականների վերջից Խորհրդային Միությունում սկիզբ առած կենտրոնացված երկարաժամկետ սոցիալական, տնտեսական և գիտատեխնիկական պլաններ։ Հնգամյա պլանները մշակվում էին ԽՍՀՄ պետպլանի կողմից, Կոմունիստական կուսակցության անմիջական հսկողության ներքո՝ արտադրողական ուժերի դետերմինիզմի տեսության հիման վրա։ 
Բազմաթիվ հնգամյա պլաններ իրականացվեցին ոչ նախապես սահմանված ժամկետներում, որոշները հայտարարվեցին ժամկետից շուտ կատարված, որոշները՝ ուշ, իսկ որոշներն էլ ընդհանրապես ձախողվեցին և չիրականացվեցին։ 
Ընդհանուր առմամբ Պետպլանը թողարկեց տասներեք հնգամյա պլան։ Նախնական հնգամյա պլաններն ուղղված էին երկրի արագ արդյունաբերականացմանը, ուստի լայն ուշադրություն էր հատկացվում ծանր արդյունաբերությանը։ Առաջին հնգամյա պլանը, որն ընդունվել էր 1928 թվականին ՝ 1929-1933 ժամանակահատվածի համար, ավարտվեց մեկ տարի շուտ։ 1991-1995 ժամանակահատվածի համար ընդունված պլանն ավարտին չհասավ ԽՍՀՄ կազմալուծման հետևանքով։
Հյուսիսային Մակեդոնիայում Երկրորդ համաշխարհային պատերազմին նվիրված հուշարձանների ցանկ

Մակեդոնիայի Հանրապետությունում Երկրորդ համաշխարհային պատերազմին նվիրված հուշարձանների ցանկ, 20-րդ դարի խոշորագույն իրադարձություններից մեկին նվիրված հուշարձաններ և հուշահամալիրներ, որոնք կառուցվել են Մակեդոնիայի Հանրապետության տարածքում։


== Պատմություն ==
Հարավսլավիայի իշխանությունների հրամանով 1945-1960 թվականներին կառուցվել են մի շարք հուշարձաններ։ Այդուհանդերձ, հուշարձանների և հուշահամալիրների լայնամասշտաբ կառուցումը սկսել է իրականացվել Չմիացած երկրների շարժման հիմանդրումից հետո։
Հարավսլավիայի նախագահ Իոսիպ Տիտոյի հրամանով 1960-1970-ական թվականներին կառուցվել են մի շարք հուշարձաններ և հուշահամալիրներ, որոնք նվիրված են եղել Երկրորդ համաշխարհային պատերազմի ճակատամարտերին և համակենտրոնացման ճամբարներին։ Նրանք նախագծվել են հայտնի դիզայներների կողմից, ինչպես օրինակ Դուշան Ջամոնյան, Վոյին Բակիչը, Միոդրագ Ժիվկովիչը, Ժորդան և Իսկրա Գրաբուլները։ Բացի այդ, հուշարձանների ճարտարապետներն են եղել Բոգդան Բոգդանովիչը, Գրադիմիր Մեդակովիչը։ Տիտոյի մահից հետո, կառուցվել են միայն մի քանի հուշարձաններ։ Այս հուշարձանները զբոսաշրջիկների շրջանում հայտնի են եղել 1980-ական թվականներին՝ որպես հայրենական փառքի հուշարձաններ։ Սակայն, Հարավսլավական պատերազմներից և երկրի կազմալուծումից հետո, հուշարձանները լքվել են և կորցրել իրենց նշանակությունը։
Ստորև ներկայացված են 1945- 1991 թվականներին կառուցված հուշարձանները և հուշահամալիրները։ Ցանկում ներառված չեն առանձին անհատներին նվիրված կիսանդրիները։


== Ծանոթագրություններ ==
Բերյոզովկա (գյուղ, Դանկովսկի շրջան)

Անվան այլ կիրառումների համար տե՛ս՝ ԲերյոզովկաԲերյոզովկա (ռուս.՝ Берёзовка), գյուղ Ռուսաստանի Լիպեցկի մարզի Դանկովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շուշան

Անվան այլ կիրառումների համար տե՛ս՝ Շուշան (այլ կիրառումներ)
Շուշան (լատ.՝ Lilium), շուշանազգիների ընտանիքի բազմամյա սոխուկավոր խոտաբույսերի ցեղ։ Հայտնի է մոտ 90 (այլ տվյալներով՝ 100) տեսակ։


== Հայաստանում ==
Հայաստանում՝ 2 տեսակ՝ շուշան Շովիցի և շուշան հայկական։
Տարածված է Կոտայքի, Լոռու, Տավուշի, Գեղարքունիքի մարզերի անտառային և ենթալպյան գոտիներում։


== Կենսաբանական նկարագիր ==
Սոխուկը թեփուկավոր է։ Ցողունը ճյուղավորվող է, կանգուն, տերևապատ, բարձրությունը՝ 100-110 սմ։ Տերևները հերթադիր են, նշտարաձև։ Ծաղկաբույլը հուրանաձև է, ծաղիկները՝ խոշոր, դեղին՝ շագանակագույն բծերով։ Ծաղկում է հունիս-հուլիսին։ Պտուղը բազմասերմ տուփիկ է։


== Բազմացում ==
Շուշանները բազմանում են սոխուկների բաժանումով, գրունտում սոխուկի վերևում և ցողունի վրա տերևանութում աճող, սոխուկներով, ինչպես նաև ցողուններով, թեփուկներով, տերևներով և սերմերով։ Տարբեր տիպի շուշաններ բազմանում են տարբեր եղանակներով։ Այսպես, օրինակ, սպիտակ շուշանը բազմանում Է թեփուկներով և անդալիսի միջոցով, վագրաշուշանը թեփուկներով և օդային սոխուկներով։ Ոսկյա գծավոր շուշանը նույնպես բազմանուամ Է թեփուկներով և սերմերով, միայն այն տարբերությամբ, որ ցանքը կատարվում Է աշնանը, կիսատաք ջերմախտներում, սերմերը հասունանալուց անմիջապես հետո։ Վերը նշված բոլոր շուշանները բազմանում են նաև սոխուկների բաժանումով։


== Հայրենիք ==
Հայրենիքը համարվում Է Հյուսիսային կիսագունդը Ճապոնիա, Չինաստան, Հեռավոր Արևելք, Կամչատկա, Սիբիր, Կովկաս, Հնդկաստան, Եվրոպա (Միջերկրական ծովի շրջանում գտնվող երկրները), Միացյալ Նահանգներ և Կանադա։ Հայտնի է շուշանների մոտավորապես հարյուր տեսակ։


== Նշանակություն ==
Մեղրատու է և գեղազարդիչ։ Շուշանի որոշ տեսակներ (սպիտակ և չինական շուշաններ, վագրաշուշան և այլն) ու սորտեր մշակվում են նաև ՀՀ-ում՝ որպես գեղազարդիչ բույսեր։ Գրանցված է ՀՀ Կարմիր գրքում։


== Գեղարվեստական գրականության մեջ ==
Շուշան: Աննա Սաքսե, «Հեքիաթներ ծաղիկների մասին», Ե., Դարակ, 2020, էջ 94-96։


== Պատկերասրահ ==
Յակովլևո (գյուղ, Գլինկովսկի շրջան)

Անվան այլ կիրառումների համար տե՛ս՝ ՅակովլևոՅակովլևո (ռուս.՝ Яковлево), գյուղ Ռուսաստանի Սմոլենսկի մարզի Գլինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 100 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Real Friends (երգ, Կամիլա Կաբելո)

«Real Friends» (անգլ. թարգմանաբար՝ «Իսկական ընկերներ»), կուբաամերիկացի երգչուհի Կամիլա Կաբելոյի երգն իր «Camila»  (2018) դեբյուտային ստուդիական ալբոմից. Այն թողարկվել է որպես պրոմո սինգլ՝ «Never Be the Same» երգի հետ միասին 2017 թվականի դեկտեմբերի 7-ին։ Իր տեքստերում Կաբելոն անդրադառնում է իր կյանքին և ազնիվ ընկերությանը։ Երգը ներառում է ռեգգի, լատինական և արևադարձային երաժշտության տարրեր։ Երգի տեքստը պատմում է Կաբելլոյի դժգոհությունից և միայնությունից՝ Լոս Անջելեսում աշխատանքի վրա կենտրոնացած կյանքի պատճառով։ Երաժշտական քննադատները բարձր են գնահատել երգի ակուստիկ հնչողությունը և Կաբելոյի վոկալը։ Սինգլը հայտնվել է մի քանի երկրների թոփ-100-ում, այդ թվում՝ Կանադայում, Նիդեռլանդներում, Պորտուգալիայում, Իսպանիայում, Բելգիայում և Իռլանդիայում։ Չնայած այն չի ընդգրկվել ամերիկյան Billboard Hot 100 հիթ-շքերթում, Bubbling Under Hot 100 հիթ-շքերթում այն իր նորամուտը կատարել է վեցերորդ հորիզոնականում։


== Քննադատություն ==
Երգը գրավել է ԶԼՄ-ների ուշադրությունը իր տեքստերի պատճառով, որը, ինչպես ենթադրվել է, նվիրված է Կաբելոյի հարաբերություններին Fifth Harmony խմբի անդամների հետ։ Նա հերքել է այդ ենթադրությունները Access-ին տված հարցազրույցում՝ հայտարարելով, որ երգը կոնկրետ ոչ ոքի չի վերաբերում, այլ պատմում է ալբոմի ձայնագրման ժամանակ Լոս Անջելեսում իր վերապրած մենության մասին։
The Guardian-ից Ալեքս Պետրիդիսը համարել է, որ երգի տեքստն վերաբերում է շրջագայության ընթացքում միայնակ անցկացրած գիշերների։ Rolling Stone-ից Էլիաս Լեյթը «Real Friends» երգն անվանել է Կաբելոյի ամենանուրբ երգը՝ համեմատած իր նախորդ աշխատանքի հետ։ Variety հրատարակությունը այն նկարագրել է որպես նուրբ բալլադ, որը հիշեցնում է կանադացի երգիչ Ջասթին Բիբերի «Love Yourself» (2015) երգը։ Pitchfork-ից Ջեյմիսոն Քոքսը բարձր է գնահատել երգի փափկությունը։ Time-ից Սեմ Լանսկին երգը անվանել է և սրտառուչ երգ, և գեղեցիկ բալլադ։


== Հիթ-շքերթներ ==


== Հավաստագրեր ==


== Ծանոթագրություններ ==
Հիանալին (ֆիլմ, 1999)

«Հիանալին» (չինարեն՝ 玻璃樽 (Boh lei chun)), ռեժիսոր Վինսենտ Կոկի ֆիլմերից, որի գլխավոր դերերը մարմնավորում են Ջեքի Չանը, Շու Ցին, Թոնի Լյուն Չու Վայը, Էմիլ Չաուն, Ռիչի Ռենը, Քեն Լոն, Սանգ Յանգ Չենը, Իլեյն Ցզինը, Բրեդլի Ջեյմս Ալանը, Տատս Լաուն։


== Սյուժե ==
Արևելյան մարտաձևերի հիանալի գիտակ Ջեքի Չանը կրկին ցուցադրում է իր անգերազանցելի տեխնիկան և կասկադյորական հնարքները այս հինալի ռոմանտիկ մարտաֆիլմում։ Հմայիչ Բուն՝ օվկիանոսի մոտ փոքրիկ գյուղում բնակվող աղջիկը, գալիս է աղմկոտ Հոնկոնգ՝ արկածներ որոնելու։ Այստեղ նա ծանոթանում է Չենի հետ, որը հանրաճանաչ միլիոնատեր է։ Բայց ռոմանտիկ աղջիկը պատկերացնել չէր կարող, որ Չանը կարող էր այդքան վտանգավոր կավալեր լինել։


== Դերերում ==


== Ծանոթագրություններ ==


== Արտաքին հղումներ ==
Հիանալին(անգլ.) ֆիլմը Internet Movie Database կայքում
«Հիանալին»(ռուս.) ֆիլմը ԿինոՊոիսկ կայքում։
Ֆեդերիկո Անդախազի

Ֆեդերիկո Անդախազի (իսպ.՝ Federico Andahazi, հունիսի 6, 1963(1963-06-06)[…], Բուենոս Այրես, Արգենտինա), արգենտինացի գրող։


== Կենսագրություն ==
Ֆեդերիկո Անդախազին ծնվել է 1963 թվականի հունիսի 9-ին Բուենոս Այրեսում՝ հունգարացի բանաստեղծ և հոգեբան Բել Անդախազիի ընտանիքում։ Հոգեբանություն է ուսանել Բուենոս Այրեսի համալսարանում։ Նրան համաշխարհային հռչակ է բերել 1995 թվականին լույս տեսած «Կազմախոսը» (El anatomista) վեպը, որը թարգմանվել է գրեթե բոլոր եվրոպական լեզուներով։


== Մատենագիտություն ==
1997 - «Կազմախոսը» (El anatomista)
1998 - «Բարեգութ մարդիկ» (Las piadosas)
2000 - «Արքայազնը» (El príncipe)
2002 - «Ֆլամանդական գաղտնիքը» (El secreto de los flamencos)
2004 - «Ստվերի հետ պարողը» (Errante en la sombra)
2005 - «Հերետիկոսների քաղաքը» (La ciudad de los herejes)
2006 - «Կոնկիստադորը» (El conquistador)
2012 - «Արգելված հաճույքների գիրքը» (El libro de los placeres prohibidos)
2015 - «Դունային սիրահարվածը» (Los amantes bajo el Danubio)


== Ծանոթագրություններ ==


== Արտաքին հղումներ ==
Official website
Federico Andahazi - WorldCatՖեդերիկո Անդախազի. կենսամատենագրություն(ռուս.)
Ֆեդերիկո Անդախազի. Կենսագրություն Archived 2016-03-25 at the Wayback Machine.(ռուս.)
Դարանջ

Դարանջ (անգլ.՝ Daranj), լեռ Փոքր Կովկաս լեռնահամակարգում, Գանձակի լեռներում, նախկին Շամշադինի շրջանի Այգեձոր գյուղի մոտ։ 1828 թվականին այստեղ էին ապաստանել շամշադինցիները։


== Ծանոթագրություններ ==
Կրուտիխա (Օբի վտակ)

Անվան այլ կիրառումների համար տե՛ս՝ Կրուտիխա (այլ կիրառումներ)Կրուտիխա (Օբի վտակ) (ռուս.՝ Крутиха), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Օբ գետի ձախ ափով՝ 3530 կմ հեռավորության վրա։ Գետի երկարությունը 55 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200312115100010361
Հիդրոլոգիական ուսումնասիրությունների կոդը - 115101036
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պլոսկոե (գյուղ, Սաֆոնովսկի շրջան)

Անվան այլ կիրառումների համար տե՛ս՝ ՊլոսկոեՊլոսկոե (ռուս.՝ Плоское), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սուրբ Գևորգ Զորավար եկեղեցի (Նիկոլաև)

Նիկոլաևի Սուրբ Գևորգ Զորավար եկեղեցի, Հայ առաքելական եկեղեցի, կառուցման սկիզբը եղել է 2008 թվականին, ավարտվել է 2021 թվականին։ Գտնվում է Ուկրաինաի, Նիկոլաև քաղաքում։


== Պատմություն ==
2008-ին Նիկոլաևում սկսվեց հայկական եկեղեցու շինարարությունը։ Դրա նախագիծը վստահվեց հայտնի Նիկոլաևի ճարտարապետ Վադիմ Պոպովին։ Որպես նախատիպ եղավ  Էջմիածնի Սուրբ Հռիփսիմե եկեղեցին։
Հայաստանից բերված հրաբխային տուֆը դարձավ կառույցի պատերի երեսպատման նյութը։ Բոլոր աշխատանքներն ավարտվել են 2012-ի նոյեմբերին։


== Ճարտարապետություն ==
Եկեղեցին ծածկված է սալիկներով, կամարակապ պատուհանները երկարավուն են և նեղ։ զանգակատունը ունի վեց սյուներ։ 
Շենքի ներսում, նրա նկուղային հարկում, կա ընդարձակ դահլիճ, որտեղ կատարվում են հոգեվոր արարողություններ։


== Տես նաև ==
Հայկական տաճարների և եկեղեցիների ցանկ


== Ծանոթագրություններ ==
Տրուա 4 (կանտոն)

Տրուա 4 (ֆր.՝ Troyes-4), Ֆրանսիայի կանտոն է, գտնվում է Շամպան-Արդեն շրջանում։ Օբ դեպարտամենտի կանտոնն է։ Մտնում է Տրուա օկրուգի մեջ։ Համաձայն 2006 թվականի մարդահամարի կանտոնի բնակչությունը 17118 մարդ էր։Կանտոնի համարը 1029 է։ Կանտոնում կա 7 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Սարկինեթի

Սարկինեթի (վրաց.՝ სარკინეთი), գյուղ Վրաստանում։ Գտնվում է Քվեմո Քարթլիի մարզի Դմանիսի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 96 մարդ։


== Ծանոթագրություններ ==
Պավլովկա (գյուղ, Մարյինի շրջան)

Անվան այլ կիրառումների համար տե՛ս՝ ՊավլովկաՊավլովկա (ուկրաիներեն՝ Павлівка), գյուղ Ուկրաինայի Դոնեցկի մարզի Մարյինի շրջանում։
2001 թվականի տվյալներով Պավլովկա գյուղում բնակվում էր 2 505 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
A Funk Odyssey

A Funk Odyssey, Ժամիրոքուայ բրիտանական երաժշտական խմբի հինգերորդ ստուդիական ալբոմն է, որը թողարկվել է 2001 թվականի սեպտեմբերին «Sony BMG» լեյբլում։


== Ալբոմի մասին ==
Միավորելով դիսկո, ֆանկ և էլեկտրոնիկ ժանրերի որոշ տարրեր միասին՝ ալբոմը ներկայացրեց Ժամիրոքուայ խմբի համաշխարհային մեծ հաջողությունը։ Այն դարձավ շատ հայտնի մի շարք երկրներում։ Ալբոմի շապիկի վրա առաջին անգամ բացակայում էր խմբի սիմվոլը՝ «Buffalo Man»-ը։


== Երգացանկ ==
«Feel So Good» - 5։21
«Little L» - 4։55
«You Give Me Something» - 3։23
«Corner Of The Earth» - 5։40
«Love Foolosophy» - 3։45
«Stop Don't Panic» - 4։34
«Black Crow» - 4։02
«Main Vein» - 5։05
«Twenty Zero One» - 5։15
«Picture Of My Life» - 4։11
«So Good To Feel Real» (Hidden Track) - 2։14
«Do It Like We Used To Do» (European Bonus Track) - 6։49
«Deeper Underground» (Japanese Bonus Track) - 4։48


== Վարկանշային սանդղակ ==


== Արտաքին հղումներ ==
A Funk Odyssey на discogs.com (անգլ.)
Բաբուլտա

Բաբուլտա , հնագույն երկիր Հայկական լեռնաշխարհում կամ նրա հարակից շրջաններում, տեղադրությունը՝ անորոշ։ Հիշատակվում է ասորեստանյան սեպագիր արձանագրություններում։


== Ծանոթագրություններ ==
Նոր քաղաք (Մշո գավառ)

Նոր քաղաք, գյուղ Արևմտյան Հայաստանում, Բիթլիսի վիլայեթի Մշո գավառի Մուշ գավառակում։ Գյուղը հայաբնակ էր։


== Պատմություն ==
1915 թ.-ի Մեծ եղեռնի ժամանակ գյուղն ավերել են, իսկ բնակիչների մեծ մասին ողջակիզել են եկեղեցում։


== Բնակչություն ==
1909 թվականին ուներ 30 տուն հայ բնակիչ։


== Տնտեսություն ==
Բնակչության հիմնական զբաղմունքը անասնապահություն, երկրագործություն և կավագործությունն էր։


== Պատմամշակութային կառույցներ ==
Նոր քաղաքն ուներ եկեղեցի և վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Առուլա

Առուլա (էստ․՝ Arula), գյուղ Էստոնիայի Վալգամաա նահանգի Օտեպյաե շրջանում։
2011 թվականի տվյալներով գյուղում բնակվում էր 63 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(4895) Էմբլա

(4895) Էմբլա (անգլ.՝ Embla), աստերոիդ աստերոիդների հիմնական գոտում։ Հայտնաբերվել է 1986 թվականի հոկտեմբերի 13-ին Պոլ Յենսենի կողմից Բրորֆելդեում։
Միջին հեռավորությունը Արեգակից կազմում է 2,354022 ա. մ., առավելագույնը մոտենում է 1,7956 ա. մ. հեռավորության վրա և հեռանում 2,9124 ա. մ.։ Արեգակի շուրջ մեկ ամբողջական պտույտ է կատարում 1319,21 երկրային օրվա ընթացքում, իր ուղեծրով շարժվելով միջինում 0,27289 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,13° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4895) Էմբլա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պիլնայի շրջան

Պիլնայի շրջան (ռուս.՝ Пильнинский район), մունիցիպալ շրջան Ռուսաստանի Դաշնության Նիժնի Նովգորոդի մարզում։
Ստեղծվել է 1929 թվականին։ Վարչական կենտրոնը՝ Պիլնա։


== Աշխարհագրություն ==
Շրջանի տարածքի մակերեսը կազմում է 1313 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 21926 մարդ։ Բնակչության խտությունը կազմում էր 16,7 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Պիտոմնիկ (ավան, Կոնոտոպի շրջան)

Անվան այլ կիրառումների համար տե՛ս՝ ՊիտոմնիկՊիտոմնիկ (ուկրաիներեն՝ Питомник), ավան Ուկրաինայի Սումիի մարզի Կոնոտոպի շրջանում։
2001 թվականի տվյալներով Պիտոմնիկ ավանում բնակվում էր 70 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կուսական ծաղիկ

Կուսական ծաղիկ լատ․՝ (Sanguinaria Canadensis)
Խաշխաշազգիների ընտանիքին պատկանող բույս, որի, կարմրագույն բուսահեղուկն օգտագործվում է աղիքային արյունահոսությունները կանխող դողամիջոցներ օգտագործելու համար։ Այս ծաղկի մասին գիտեին դեռևս ամբողջ աշխարհում։ Արաքս գետի նրա ափին բարձրացող Դիորփոս լեռան, (որը բառացիորեն նշանակում էր մթաթափանց և ցուցում էր Մասիսը) մեռյալների աշխարհը իջած, ապա հարություն առած Արա-Էրի մասին պատմող առասպելների շարքում հատուկ տեղ էր գրավում Արաքս գետի ափին Դիորփոս լեռան վրա աճող Արաքսա ծաղկի մասին պատմող պատմությունը։ Ծաղիկների մասին մեր թվարկության 1-2-րդ դարերում ստեղծված և հույն պատմիչ Պլուտարքոսին վերագրվող այդ պատմության մեջ ասվում է, որ ծաղկի հենց անունն ինքը նշանակում է «կույսերին հալածող»։ Եթե որևէ կույս մոտենում է այդ ծաղկին, նա արյուն է ցայտում և թառամում։ Միջնադարյան հայ բժշկարանները այս ծաղիկը կոչում են Արյան կամ Ոսկե խոտ, Արեգակնամայր։ Այն աճում էր մասիսի լանջին, Ակոռի գյուղի շրջակայքում։ Արյան ծաղկին նաև հնարավոր էր հանդիպել Գեղարքունյաց լեռներում և Բալու գավառում։ Խաշխաշազգիներին պատկանող այս բույսն ուներ մոտ կես մետր բարձրություն, աճում էր մեկուսի, սևահող ու քարքարոտ միջավայրում։ Նրա շուրջն ուրիշ այլ բույսեր չի աճել, քանի որ բոլորի ուժն ինքն է վերցրել։ Ծաղկեթուփն ունենում էր չորս երկար (մինչև 30 սմ) տերևներ՝ ծայրերին ասեղանման փշերով, մեջտեղում աճում է գավազանանման կոթունը, որն ավարտվում է դեղնակարմրավուն տարբեր երանգներով հինգ ծաղիկներով։ Այս բույսի ամենամեծ առանձնահատկությունը համարվում է այն, որ ի տաբերություն այլ բույսերի նրա բուսահեղուկը (ի դեպ խիստ առատ) կարմիր է ինչպես արյունը։ Ինչպես պարզել է ականավոր հայագետ Ղևոնդ Ալիշանը, Արյան ծաղկի նկարագրություններին ու բնութագրումներն և անգամ անվանը լիովին համապատասխանում է խաշխաշազգիների ընտանիքին։
Լուատր

Լուատր (ֆր.՝ Louâtre), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Վիլեր Կոտրե կանտոնի կազմի մեջ։ Համայնքի շրջանը՝ Սուասոն։
Համայնքի INSEE կոդը՝ 02441:


== Բնակչություն ==
2010 թվականի տվյալներով՝ համայնքի բնակչությունը կազմում է 213 մարդ։ 


== Տնտեսություն ==
2010 թվականին համայնքի 139 աշխատունակ (15-64 տարեկան) բնակիչներից 105-ը տնտեսապես ակտիվ էին, 34-ը՝ ոչ ակտիվ (ակտիվության ցուցանիշը կազմել է 75,5%, 1999 թվականին եղել է 72,7 %)։ 105 տնտեսապես ակտիվ բնակիչներից աշխատում էին 97-ը (55 տղամարդ և 42 կին), գործազուրկ էին 8 մարդ (4 տղամարդ և 4 կին)։ 34 տնտեսապես ոչ ակտիվ բնակիչներից 14-ը՝ աշակերտներ կամ ուսանողներ էին, 7-ը՝ թոշակառուներ, 13-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություներ ==


== Արտաքին հղումներ ==
Վիճակագրության ազգային ինստիտուտ, Լուատր (ֆր.)
Սայաթ-Նովա (խառնարան Մերկուրի)

Անվան այլ կիրառումների համար տե՛ս՝ Սայաթ-Նովա (այլ կիրառումներ)Սայաթ-Նովա, խառնարան Մերկուրի մոլորակի 27,5° հարավային լայնության և 122,5° արևմտյան երկայնության վրա։ Տրամագիծը կազմում է 158 կմ։ Անվանվել է միջնադարի նշանավոր բանաստեղծ և երգիչ Սայաթ-Նովայի պատվին։ Խառնարանը Սայաթ-Նովայի անունով կոչվել է 1976 թվականին, Մոլորակագիտության միջազգային միության պատվավոր նախագահ, Մոլորակների երկրաբանական հետազոտությունների միջազգային հանձնաժողովի նախագահ Գ. Կատտերֆելդի առաջարկությամբ և Աստղագետների միջազգային միության կողմից վավերացվել է 1978 թվականին։
Սայաթ-Նովայի անունը կրող խառնարանը Գ. Կատտերֆելդը հայտնաբերել է 1975 թվականին ամերիկյան «Մարիներ-10» միջ-մոլորակային ավտոմատ կայանից ստացված Մերկուրի մոլորակի մակերևույթի լուսանկարների վերծանման ժամանակ։ Խառնարանը գտնվում է մոլորակի հարավային մերձհասարակածային գոտում՝ Մարսի ծովը հարավից եզրափակող ելուստի վրա։ Խառնարանն ունի մոտավորապես 180 կմ տրամագիծ։ Այն ըստ Գ. Կատտերֆելդի հետազոտությունների, առաջացել է 3,5-4 միլիարդ տարի առաջ՝ «մինչծովյան դարաշրջան»-ում։ Խառնարանի հատակը, ամենայն հավանականությամբ, ծածկված է բազալտային ապարներով։


== Գրականություն ==
Ալբերտ Փարսադանյան, «Գիտելիքների շտեմարան», 5-րդ հատոր, էջ 31-32


== Տես նաև ==
Մերկուրիի երկրաբանություն
Մերկուրիի խառնարանների ցանկ
Մերկուրիի երկրաբանական առանձնահատկությունների ցանկ


== Ծանոթագրություններ ==
ARD

ARD (գերմ.՝ Arbeitsgemeinschaft der öffentlich-rechtlichen Rundfunkanstalten der Bundesrepublik Deutschland, «Գերմանիայի հասարակական-իրավական հեռարձակող կայանների աշխատանքային համագործակցություն»), Գերմանիայի խոշորագույն հեռուստառադիոընկերություն։ Հիմնվել է 1950 թվականին մի շարք նահանգային հեռուստառադիոընկերությունների միաձուլմամբ։ Ընկերության տարեկան բյուջեն կազմում է 6.3 միլիարդ €, և ունի 23,000 աշխատակից։


== Հեռուստատեսություն ==


=== Համազգային հեռուստաալիքներ ===
Das Erste


=== Նահանգային հեռուստաալիքներ ===
Թվային հեռուստաալիքներ (ARD Digital)EinsPlus
Tagesschau24
EinsFestival
Das Erste HDԱյլ հեռուստաալիքներ3sat (համատեղ ZDF, ORF և SRG) - մշակոիյթային ալիք.
KI.KA (ZDF-ի հետ համատեղ) - մանկական ալիք.
Arte (համատեղ ZDF և France Télévisions) - մշակութային ալիք.
Phoenix (համատեղ ZDF) - լրատվական, վավերագրական հաղորդումներ և Գերմանական խորհրդարանի նիստեր.


== Ռադիո ==


== Արտաքին հղումներ ==
ARD.de (գերմ.)
DasErste.de (գերմ.)


== Ծանոթագրություններ ==
Փոքր Չխիրաուլ

Փոքր Չխիրաուլ (վրաց.՝ პატარა ჩხირაული), գյուղ Վրաստանում։ Գտնվում է Իմերեթի մարզի Ճիաթուրայի շրջանում։


== Դիրք ==
Գյուղը գտնվում է ծովի մակարդակից 760 մետր բարձրության վրա։ Շրջկենտրոն Ճիաթուրայից հեռու է 25 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 162 մարդ։


== Ծանոթագրություններ ==
Բրախիտրախելոպան

Բրախիտրախելոպան (լատիներեն Brachytrachelopan, հունարենից - կարճավիզ Պան), դինոզավրերի ընտանիք, որը ապրել է մոտ 150-145 միլիոն տարի առաջ(վաղ յուրայի շրջանի տիտոնյան ժամանակաշրջանում) ներկայիս Արգենտինայի տարածքում։ Մարմնի չափերը՝ երկարությունը 10 մետր, բարձրությունը 3 մետր և 5-7 տոննա քաշ։ Առաջին անգամ նկարագրվել է Օլիվեր Ռաուխուտի, Ռեմեսի, Ֆեհների, Պուերտայի և Կլադերի կողմից 2005 թվականին։
Բրախիտրախելոպանի առանձնացնող հատկանիշ է համարվում համեմատաբար շատ կարճ վիզը, որը կազմված է ընդամենը 12 ողերից։ Այն ավելի շատ հիշեցնում է ստեգոզավրի քան դիպլոդոցիդի։ Բրախիտրախելոպանը ինչպես դինոզավրերի խմբի մյուս անդամները նույնպես ուներ բարձր փշեր, որոնք տեղավորված էին մեջքի և ազդրերի վրա (ենթադրվում է, որ դրանք կրել են առագաստի նմանվող գոյացություն)։ Առջևի մասի փշերը ծռվում են դեպի առաջ և հետևաբար այս կենդանին սնվել է գետնից (բուսական կերով)։ Միակ հայտնի կմախքից գանգը և պոչը բացակայում են։ B. mesai-ի մնացորդները հայտնաբերել է արգենտինացի հովիվ Դենիել Մեզան, որը փնտրում էր իր կորած ոչխարին։ Ցեղի անվանումը ընտրվել է հենց այս իրադարձության պատվին(Պան - հովիվների աստված), իսկ տեսակի անունը հովվի ազգանվամբ։
Ֆիլոգենետիկ անալիզի արդյունքում՝ հիմնվելով սինապոմորֆիայի վրա պաևզվեց, որ Brachytrachelopan-ը պատկանում է Dicraeosauridae ընտանիքի Diplodocoidea ենթաընտանիքին։


== Ծանոթագրություններ ==


== Հղումներ ==
«Բրախիտրախելոպան» (ռուսերեն)։ Արխիվացված է օրիգինալից 2012-05-13-ին։ Վերցված է 2014-08-27 


== Գրականություն ==
Դինոզավրերի համաշխարհային հանրագիտարան - Դուգալ Դիքսոն - Մոսկվա, Эксмо, 2009 - ISBN 978-5-699-22144-8 - էջ 140։
Դինոզավրերի պատկերազարդ տեղեկատու - Ա Շարանով - Մոսկվա, ОНИКС, 2008 - ISBN 978-5-9603-0089-6 - էջ 39։
Չուրաևո (գյուղ, Ալշեևսկի շրջան)

Անվան այլ կիրառումների համար տե՛ս՝ ՉուրաևոՉուրաևո (ռուս.՝ Чураево, բաշկիրերեն՝ Сурай), գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 455 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բալ (չափման միավոր)

Բալ, հաշվվող մեծության սանդղակի ցուցմունքն արտահայտող միավոր։ «Բալ» բառը թարգմանվում է որպես «գունդ»՝ առարկա, որը  կիրառվում էր քվեարկություններում, ընդ որում սև գունդը նշանակում էր քվարկության որոշմանը դեմ, իսկ սպիտակ գունդը որոշման կողմից։ Բալային գնահատականները հիմնականում շատ են հումանիտար առարկաներում, հիմնականում հոգեբանության մեջ, հասարակագիտությունում և բժշկությունում, որտեղ բարդ է կամ էլ անհնար է մտցնել հաստատուն բացարձակ միավորները։
Բալը տարբերվում է մյուս միավորներից հաստատուն չափերի բացակայությամբ։ Տարբեր դեպքերում միավորների սանդղակի բաժանման արժեքը և միավորը կարող է լինել տարբեր։ Դրանց վերաբերվում է՝ երկրաշարժերի հզորությունը, փոթորկի ուժը, աշակերտի կամ ուսանողի գիտելիքները։ Սանդղակում յուրաքանչյուր բալի աճը կապված է չափվող մեծության աճի հետ, և ընդհակառակը։ Բալային սանդղակում միշտ շարվում են աճով, յուրաքանչյուր նշանակությանը տրվում է մանրամասն և համարժեք նկարագրություն, կոտորակային իմաստ ունեցող միավորները բալային աղյուսակներում չեն պահվում։ Սանդղակի պարունակության անհրաժեշտ ճշտման դեպքում, բալերի քանակը ավելանում է։ Չնայած իմաստի որակյալ բնավորությանը բալերում, նրանց հետ կարելի է կիրառել որոշ թվաբանական գործողություններ՝ գումարել, շտկել, գտնել միջին թվաբանականը, առավելագույն կամ  նվազագույն նշանակություն։ Բաժանել կամ բազմապատկել բալերը սովորաբար չի կատարվում։ Երկրաշարժագիտությունում երկրաշաժերի հզորությունը ճշտվում է ինժեներական սեյսմահետախուզության շնորհիվ։
Քննությունների հանձման ժամանակ կան նաև «տուգանային միավորներ», որոնք հանվում են ամբողջ գնահատականից։
Բալերով արտահայտվում են հաջորդ մեծությունները։
• Երկրաշարժի ուժգնություն, որակական նկարագրում է երկրաշարժի ազդեցությունը սեյսմոլոգիական գործիքների, մարկանց, կենդանիների վրա, իսկ ոհզոր երկրաշարժերի դեպքում՝գետերի և ռեիլեֆի վրա։ Ռուսաստանում օգտագործվում է ՄՍԿ 64 Մեդվեդեվի, Շպոնխոյերի, Կարնիկի սանդղակը։
• Քամու արագություն , մեծությունը մոտավոր որոշվում է մերձերկրյան ընտրված առարկաների և բաց ծովի ալեկոծությունների 10մ բարձրության վրա:Այս մեծությունը չափվում է Բոֆորտի սադղակով։ Մեկ բալը համապատասխանում է ծովի խաղաղությանը, եթե քամու արագությունը 20սմ/վ է։ Ցունամիին (արագությունը 117կմ/ժ-ից ցածր չէ)  տրվում է 12 բալ։
• Գիտություն ուսումնասիրվող առարկայի գնահատական, Ռուսական ուսուցման մեջ օգտագործվում է հինգ միավորանոց սանդղակ։ 1 միավորը նշանակում է առարկայի չիմացություն, իսկ 5 միավորը, գերազանց իմացություն։
• Խցանումները ճանապարհներին, 1 միավորը նշանակում է, որ ճանապարհները բաց են, իսկ 10 միավորը - խցանում է։
• Սննդի որակի ցուցանիշ, գինու, պանրի միավորները հիմնականում չափվում են զգացմամբ։
• Թոշակի ապահովագրության չափ, Ռուսաստանում բալերը ընդունվել են 2016 թվականի հունվարի 1-ից։


== Ծանոթագրություններ ==
845

845 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 845 թվականն է, 
IX դարի 45-րդ տարին։


== Դեպքեր ==


== Ծնունդներ ==


== Մահեր ==
Չարլզ Հարթինգ Պերսի

Չարլզ Հարթինգ Պերսի (անգլ.՝ Charles Harting Percy, սեպտեմբերի 27, 1919(1919-09-27), Փենսակոլա (Ֆլորիդա), Ֆլորիդա, ԱՄՆ - սեպտեմբերի 17, 2011(2011-09-17), Վաշինգտոն, Կոլումբիայի շրջան, ԱՄՆ), ամերիկացի գործարար և քաղաքական գործիչ։ 1949-ից 1964 թվականներին եղել է Բելլ և Հաուել կորպորացիայի նախագահ։ 1967 թվականին ԱՄՆ-ի հանրապետական կուսակցության ցուցակով ընտրվել է սենատոր Իլինոյս նահանգից։ Սենատում իր կարիերայի ընթացքում, որը տևել է 1967-ից մինչև 1985 թվականը, նա կենտրոնացած էր գործարար և արտաքին հարաբերությունների վրա։


== Ծանոթագրություններ ==


== Արտաքին հղումներ ==
Overview of 1984 primary election campaign
Charles H. Percy,  (interviewer Mike Wallace) (July 6, 1958)։ The Mike Wallace Interview։ Austin, Texas: Harry Ransom Center, University of Texas, Austin, originally American Broadcasting Corporation։ Արխիվացված է օրիգինալից October 18, 2011-ին։ Վերցված է September 18, 2011 
Obituary: Charles Percy, Former Illinois Senator, Is Dead", New York Times, 18 September 2011
Appearances on C-SPAN
Վիտերիտ

Վիտերիտ (անգլիացի գիտնական Ուիլյամ Ուիթերինգի [1741—1799] ագգանվամբ), միներալ։ Քիմիական կազմը՝ ВаС03։ Բյուրեղագիտական համակարգը ռոմբային է։ Առաջացնում է կարճ պրիզմատիկ, դիպիրամիդային բյուրեղներ, հատիկավոր, սյունաձև, երիկամաձև, թերթավոր ագրեգատներ։ Դույնը՝ անգույն, գորշ, դեղին, շագանակագույն։ Փայլը՝ ապակու։ Կարծրությունը՝ 3—3,5, խտությունը՝ 4290 կգ/մ3։ Լուծվում է HCl-ի մեջ՝ եռալով։ Հանդիպում է հիդրոթերմալ հանքավայրերում մյուս կարբոնատների, բարիտի, Pb, Zn, Fe-ի սուլֆիդների հետ, ինչպես նաև կրաքարերում։ Ba-ի ստացման հանքանյութ է։ Հանքավայրերը սակավ են հանդիպում։ Օգտագործվում է թղթի և ռետինի արդյունաբերության մեջ բարձրորակ սպիտակ ներկ ստանալու համար։
Դիդի Գոմարեթի

Դիդի Գոմարեթի (վրաց.՝ დიდი გომარეთი), գյուղ Վրաստանում։ Գտնվում է Քվեմո Քարթլիի մարզի Դմանիսի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ։


== Ծանոթագրություններ ==
Կազաջովե

Կազաջովե (իտալերեն՝ Casagiove ), կոմունա Իտալիայի Կամպանիա մարզի Կազերտա գավառում։
Բնակչությունը կազմում է 14 810 մարդ։ Բնակչության խտություն կազմում է 2469 մարդ/կմ²։ Զբաղեցնում է 6 կմ² մակերես տարածք։ Փոստային ինդեքս՝ 81022, հեռախոսային կոդ՝ 0823։
Ծեր Բասկինի թատրոն

Ծեր Բասկինի թատրոն (էստ․՝ Vana Baskini Teater), թատրոն Էստոնիայի մայրաքաղաք Տալլինում, որը հիմնադրվել է 2005 թ.-ին դերասան և ռեժիսոր Էհնո Բասկինի կողմից։ Վերջինս հանդիսանում է նաև թատրոնի գեղարվեստական ղեկավարը։ Թատրոնը հիմնականում բեմադրում է կատակերգական ներկայացումներ։


== Արտաքին հղումներ ==
Թատրոնի պաշտոնական կայքը
Ֆլո

Ֆլո (նորվ.՝ Flå), կոմունա Նորվեգիայի Բուսկերուդ ֆյուլքեյում։ Կոմունայի վարչական կենտրոնը Ֆլո բնակավայրն է։ Պաշտոնական լեզուն բուկմոլն է։ Զբաղեցնում է 704.48  կմ² տարածք։ Որպես Նորվեգիայի ֆյուլքե՝ ստեղծվել է 1905 թվականի հունվարի 1-ին։


== Ֆլոի զինանշանը ==
Ֆլո կոմունայի զինանշանը հաստատվել է 1985 թվականի մարտի 1-ին և իրենից ներկայացնում է արծաթագույն գույնով ներկված վահան, ներքևի մասը սուր, որի վրա պատկերված է սև գույն արջի գլուխ, լեզուն կարմիր։ Մինչև 1985 թվականը կոմունայի զինանշանի վրա նույնպես արջ էր պատկերված, բայց տարածության մեջ վազող արջ։ Այս կենդանու հայտնվելը զինանշանի վրա պայմանավորված է այն հանգամանքով, որ կոմունայի տարածքում բնակվում են բազմաթիվ արջեր։


== Պահպանվող տարածքներ ==
Ֆլո կոմունայի համեմատաբար այլ կոմունաների հետ քիչ բնակչություն ունենալու պատճառն այն է, որ այդ փոքր տարածքում առկա են բազմաթիվ պահպանվող տարածքներ։ Ստորև ներկայացվում է Ֆլո կոմունայի պահպանվող տարածքների ցանկը.

Բրինգեն պետական արգելոց, ստեղծվել է 1985 թվականի հունիսի 28-ին,
Բուկոլեն պետական արգելոց, ստեղծվել է 1985 թվականի հունիսի 28-ին,
Ֆեսթինգեն պետական արգելոց, ստեղծվել է 1985 թվականի հունիսի 28-ին,
Ֆլենտեն պետական արգելոց, ստեղծվել է 1993 թվականի սեպտեմբերի 23-ին,
Իներ Վասֆարետ պահպանվող տարածք, ստեղծվել է 1985 թվականի հունիսի 28-ին,
Ստավնսելվա պետական արգելոց, ստեղծվել է 2002 թվականի դեկտեմբերի 13-ին,
Վասֆարետ/Վիդալեն պահպանվող տարածք, ստեղծվել է 1985 թվականի հունիսի 28-ին։


== Բնակչություն ==
Համաձայն 2007 թվականի մարդահամարի տվյալների՝ Ֆլո կոմունայում բնակվում է 974 մարդ։ Կոմունայի բնակչության քանակը վերջին 60 տարում նվազել է։


== Տեսարժան վայրեր ==
Ֆլո կոմունայի համանուն վարչական կենտրոն համարվող գյուղում է գտնվում Ֆլոյի եկեղեցին, որը բացի կրոնական կառույց լինելուց, նաև հանդիսանում է կոմունայի ձեռակերտ հայտնի հուշարձաններից մեկը։


== Պատկերասրահ ==

		
		
		


== Աղբյուրներ ==
Store norske leksikon.(նորվ.)


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: Archived 2007-10-01 at the Wayback Machine.(նորվ.)


== Ծանոթագրություններ ==
Korea

«The Korea», խումբ Ռուսաստանից, հիմնադրվել է Սանկտ Պետերբուրգում։


== Պատմություն ==
Կորեա խումբը հիմնադրվել է Սանկտ Պետերբուրգում, 2003 թվականի գարնանը։ 2006 թվականի մարտին դուրս է եկել առաջին լայնաֆորմատ ալբոմը՝ «На сломанных крыльях» անվամբ։ Փոքր-ինչ ուշ խումբը նկարահանում է սեփական «Полюса» տեսահոլովակը։ Ստեղծագործական երկար դադարից և խմբի անդամների փոփոխումից հետո, խումբը ձայնագրում է «Песочный человек» մինի ալբոմը, որի համացանցային ռելիզը տեղի է ունեցել 2010 թվականի ապրիլի 9-ին։
Որոշ ժամանակ անց խմբի անվանումը, ստեղծագործական հիմնական միտքը և վոկալիստին փոխելու որոշում է կայացնում։
2011 թվականի ամռանը The Korea խումբը պատրաստվում է իր երրորդ՝ «Колесницы Богов» լայնաֆորմատ ալբոմի ձայնագրմանը։ Դեկտեմբերի 19-ին խումբը ներկայացնում է «Теория хаоса» անվամբ ինտերնետ սինգլը և տեսահոլովակը։
2012 թվականի հունվարի 15-ին դուրս է գալիս խմբի երրորդ ալբոմը՝ «Колесницы Богов»-ը։ 2012 թվականի աշնանը խումբը պայմանագիր է կնքում ամերիկյան «Rogue records» լեյբլի հետ։ 2013 թվականի մարտի 25-ին The Korea-ն թողարկում է «Saturnus» ալբոմը։
2013 թվականի սեպտեմբերի 23-ին խումբը լքեց վոկալիստ Իլյա Սանիկովը։


=== Անվանման փոփոխություն ===
2010 թվականի սկզբին խումբը պաշտոնապես անվանումը փոխում է The Korea: Եվգենի Պոտեխինը սա մեկնաբանեց՝ ասելով, որ անվանման մեջ «The» հոդի ավելացումը կապված է խմբի՝ երաժշտական ասպարեզում նոր աստիճանով բարձրացման հետ, սակայն երկրպագուները կասկածներ ունեն, որ փոփոխության պատճառը շվեդական համանուն խումբն է։


== Կազմ ==
Եվգենի Ժուկով ― վոկալ
Եվգենի Պոտեխին - վոկալ/ԿիթառկիթառԿիթառ
Ալեքսանդր Կուզնեցով ― կիթառ
Սերգեյ Կուզնեցով -հարվածային գործիքներՀարվածային գործիքներ
Ռուսլան Լատիպով ― բաս կիթառ


== Սկավառակագրություն ==
2006 - На сломанных крыльях
2007 - Пульс
2010 - Песочный человек (EP)
2011 - Теория хаоса (сингл)
2012 - Колесницы Богов
2013 - Saturnus (EP)
2014 - На вершине горы (сингл)


== Վիդեոգրություն ==
2006 - Полюса
2007 - Старое радио
2008 - Солнце не взошло
2011 - Теория хаоса
2012 - Ватерлиния


== Ծանոթագրություններ ==


== Գրականություն ==
ՀարցազրույցՀարբազրույց Dark City ամսագրին, № 41, 2007 թվական, էջ 50ԳրախոսությունԳրախություն «На сломанных крыльях» ալբոմին, Dark City ամսագիր, № 32, 2006 թվական 


== Արտաքին հղումներ ==
Խմբի պաշտոնական կայքը Archived 2018-09-20 at the Wayback Machine.
խումբը Last.fm-ում
Խմբի էջը MySpace-ում
Խմբի տեսահոլովակները ՅուԹյուբում
Վահան Ղազարյան

Անվան այլ կիրառումների համար տե՛ս՝ Վահան Ղազարյան (այլ կիրառումներ)Վահան Ղազարյան (1875, Մարզվան- 1915, Եդեսիա), հայ բժիշկ, խմբագիր։


== Կենսագրություն ==
Ծնվել է 1875 թվականին Մարզվանում։ Նախնական և բարձրագույն կրթությունն ստացել է ամերիկացի միսիոներների Մարզվանի Անատոլիա քոլեջում։ 1903-1907 թվականներին սովորել է Բեյրութի ամերիկյան համալսարանի բժշկական ֆակուլտետում և ավարտել գերազանցությամբ։ Ուսանողական տարիներին հետևել է հայկական մամուլին և գրականությանը ու դրանց իր մասնակցությունը բերել։
1911 թվականին Տրապիզոնում եղել է «Բժիշկ» բժշկա-առողջապահական ամսաթերթի խմբագրապետը։ 1912-1914 թվականներին Կ. Պոլսում եղել է «Բժիշկ» բժշկա-առողջապահական ամսաթերթի խմբագրապետը։ Բազմաթիվ բժշկական և հրապարակախոսական հոդվածների հեղինակ է։ 1914 թվականին խմբագրել և հրատարակել է առաջին համարը «Բժշկական և առողջապահական տարեցոյցի», որն ամեն տարի հրատարակելու նպատակ է ունեցել։
1914 թվականին Առաջին աշխարհամարտն սկսվելուն պես զորակոչվել է օսմանյան բանակ և հարյուրապետի աստիճանով ծառայել 153-րդ զորագնդի 3-րդ գումարտակի զինվորական բժիշկ։ 1915 թվականին Եդեսիայի` Զմյուռնիա-Ֆոշայի ճանապարհին, սպանվել է իր զորահրամանատարների թելադրանքով` իր իսկ օգնականի ձեռքով՝ 40 տարեկանում։


== Աշխատությունը ==
Ղազարեան Վահան, Բժշկական եւ առողջապահական տարեցոյց, Կ. Պօլիս, 1914։


== Գրականություն ==
Ղազարեան Վահան, Բժշկական եւ առողջապահական տարեցոյց, Կ. Պօլիս, 1914։
Հայ բժշկութեան տուած զոհերը, ցուցակագրուած վաւերական փաստերով, Ստամբուլ, 1919։
Պոտուրեան Մկրտիչ, Հայ հանրագիտակ, Պուքրէշ, 1938։
Կարոյեան Գասպար, Մեծ Եղեռնի նահատակ հայ բժիշկները (անոնց պատգամները), Պոսթոն, 1957։
Սահակյան Լիլիկ., Ոճրագործները չխնայեցին նույնիսկ մարդու կյանքը փրկողներին, «Առող­ջա­պա­հու­թյուն», Երևան, 1965, թ. 4։
Յուշամատեան Մեծ Եղեռնի (1915-1965), պատրաստեց Գերսամ Ահարոնեան, Պէյրութ, 1965։
Թէոդիկ, Յուշարձան նահատակ մտաւորականութեան, Բ. տպագրութիւն, Երեւան, ապրիլ 24, 1985։
Հայրապետյան Վանիկ, Էջեր Հայաստանի դեղագործության պատմությունից, Երևան, 1990։
Յարման Արսեն, Հայերը օսմանյան առողջապահության ծառայության մեջ և պատմություն սուրբ Փրկիչհայոց հիվանդանոցի (թուրքերեն), Ստամբուլ, 2001։
Քէստենեան Հրաչ, Պէյրութի Ամերիկեան Համալսարանէն Շրջանաւարտ Եւ Մեծ Եղեռնին Նահատակուած Հայ Բժիշկներ, “Ազ­դակ”, 01-11-2012։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Ստրատոհրաբուխ

Ստրատոհրաբուխներ (լատ.՝ stratum - շերտ և հրաբուխներ), շերտավոր խառնակազմ հրաբուխներ, որոնց կոները կառուցված են միմյանց հաջորդող կարծրացած լավային հոսքերից և տուֆի փոխակերպված ցեմենտացած լավաբեկորներից (կոշտեր, հրաբխային ռումբեր, մանրաքարեր, հրաբխային ավազ և այլն)։ Ստրատոհրաբուխը հետևանք է հրաբխի պայթյունային գործունեության և լավային ժայթքումների։ Շատ ստրատոհրաբուխներ ունեն կոնաձև տեսք (բարձրությունը մի քանի հարյուր մտրատոհրաբուխներից մինչև մի քանի կմ), զառիվեր լանջեր վերին մասում և զառիկող՝ ստորոտում։ Խառնարանը ձագարաձև է և ունի 2-3 կմ տրամագիծ։
ՏերՀովա

Հ. Ա. Տեր-Հովակիմյան (Հարություն Արթուր Տեր-Հովակիմյան, ՏերՀովա (անգլ.՝ DerHova), փետրվարի 22, 1974(1974-02-22), Տորոնտո, Կանադա), կանադահայ երգահան և ձայնագրման պրոդյուսեր։


== Կարիերա ==
Հ. Ա. Տեր-Հովակիմյանն իր առաջին ձայնագրման պայմանագիրը կնքել է 17 տարեկանում նորաստեղծ կանադական Hi-Bias Records ձայնագրման լեյբլի հետ։ Հետագա 15 տարիներին նրան հիմնականում հիշատակում էին «Մարկ Ռայան» բեմական անունով։
Տարիներ շարունակ նրա հիմնական ուշադրությունը եղել է Temperance նախագիծը (1990 թվականին Տորոնտոյում հիմնված էլեկտրոնային երաժշտության երկյակ)։ Սկսելով որպես թեք-հաուս ոճի մենանախագիծ՝ նրա դեբյուտային կոմերցիոն թողարկումը 1992 թվականի սկզբին թողարկված 5 երգից բաղկացած Phantasy EP-ն էր։ Temperance-ը, ի վերջո, անցավ ավելի դանս-փոփ / եվրոդանս հնչողության` որպես վոկալիստ ներառելով Մարկի համադասարանցի Լորեն Ռիդին։ Նրանց առաջին հիթը՝ Music Is My Life-ը թողարկվեց 1994 թվականին, որին հաջորդեցին մի շարք այլ հիթեր, համաշխարհային արտոնագրեր, բազմաթիվ Juno Award անվանակարգեր։
19 տարեկանում Մարկ Ռայանի հաջողված ռեմիքս աշխատանքները հանգեցրին նրան, որ Billboard ամսագիրը նրան անվանեց Կանադայի լավագույն ռեմիքսերներից մեկը։ 1996 թվականին Temperance-ն իր գագաթնակետին հասավ 1980-ականների «Forever Young» հիթի իր hi-nrg քավեր-տարբերակով։
1997 թվականին, S.P.O.T.-ի (Side Project of Temperance) և Temperance-ի «Universal Dream» սինգլի թողարկումից հետո Մարկը հեռացավ 22 Green Productions-ը գործարկելու համար՝ հիմնականում կենտրոնանալով տեղական և միջազգային տարբեր արտիստների պրոդյուսերության և ռեմիքսինգի վրա, ինչպիսիք են soulDecision-ը, 666-ը, Vapourspace-ը, Urban Cookie Collective-ը, Mia Minx-ը, Emjay-ը և այլն։
Նրա «Քելե քելե» երգով Սիրուշոն Հայաստանը ներկայացրել է Եվրատեսիլ 2008 երգի մրցույթում։ ՏերՀովան ստեղծել է երգը, մտածել վերնագիրը և պատրաստել երգի օրիգինալ և ռեմիքս տարբերակները։ Մասնակից 43 երկրների մեջ այն զբաղեցրել է 4-րդ տեղը (Հայաստանի ամենաբարձր դիրքը գլխավոր երգի մրցույթում, արդյունքը կրկնվել է 2014 թվականին) և ստացել է ամենաշատ 12 միավորը մրցույթում։
2010 թվականի սեպտեմբերի 5-ին ՏերՀովայի գործիքավորմամբ և Վլադիմիր Արզումանյանի կատարմամբ «Մամա» ստեղծագործությունն ընտրվեց որպես Հայաստանի մասնակից «Մանկական Եվրատեսիլ 2010» երգի մրցույթում։ Նոյեմբերի 20-ին երգը հավաքեց ամենաշատ միավորները (ներառյալ՝ ամենաշատ 12 միավորը)՝ հաղթելով մրցույթում. դա Հայաստանի առաջին հաղթանակն էր Եվրատեսիլի որևէ մակարդակում։


== Անձնական կյանք ==
ՏերՀովան ներկայումս բնակվում է Երևանում (Հայաստան)։


== Ծանոթագրություններ ==


== Արտաքին հղումներ ==
CBCMusic
Պաշտոնական կայք
Կրեստի (գյուղ, Ուգրանսկի շրջան)

Կրեստի (ռուս.՝ Кресты), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արաքյոյ (Թուզլու գետից ձախ)

Արաքյոյ, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 37 կմ հարավ-արևմուտք, Եփրատ գետի վտակ Թուզլուի օժանդակներից մեկի ձախ կողմում։
Տարածքը հարթավայրային էր։


== Բնակչություն ==
XX դարի սկզբին ուներ 35 տուն բնակիչ։


== Տնտեսություն ==
Բնակչության հիմնական զբաղմունքն անասնապահությունն ու երկրագործությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Յամագաթա (պրեֆեկտուրա)

Յամագաթա (ճապ.՝ 山形県, թարգմանաբար՝ «լեռան ձևով»), պրեֆեկտուրա Ճապոնիայում, որը գտնվում է Տոհոկու տարածաշրջանում Հոնսյու կղզու վրա։ Վարչական կենտրոնը Յամագաթա քաղաքն է։ Տարածքը կազմում է 9 323,46 կմ², բնակչությունը՝ 1 131 667 մարդ, և բնակչության խտությունը՝  121,38 մարդ/կմ²։


== Ծանոթագրություններ ==


== Արտաքին հղումներ ==
Պրեֆեկտուրայի պաշտոնական կայք (ճապոներեն) (անգլ.)
.bh

.bh, Բահրեյնի վերին մակարդակի ազգային դոմենն է։


== Արտաքին հղումներ ==
IANA .bh whois տեղեկություն
Միհայ Էմինեսկու

Միհայ Էմինեսկու (ռումիներեն՝ Mihai Eminescu, իսկական ազգանունը՝ Էմինովիչ, ռումիներեն՝ Eminovici, հունվարի 15, 1850(1850-01-15)[…], Բոտոշանի, Ռումինիա - հունիսի 15, 1889(1889-06-15), հուլիսի 15, 1889(1889-07-15) կամ 1889, Բուխարեստ, Ռումինիայի թագավորություն), ռումինացի բանաստեղծ, արձակագիր, դրամատուրգ, հրապարակախոս։ Էմինեսկուին վերագրվում է հայկական ծագում։ Ռումինական ակադեմիայի ակադեմիկոս (ետմահու)։ Ռումինական նոր գրականության հիմնադիրը։
Սովորել է Վիեննայի և Բեռլինի համալսարաններում։ Փարիզյան կոմունայի ազդեցությամբ գրել է «Կայսրը և պրոլետարը» (1874) պոեմը։ Կենդանության օրոք հրատարակել է «Բանաստեղծություններ» (1883) ժողովածուն։ 1883 թվականին վրա է հասել հոգեկան ծանր հիվանդությունը։ Սակայն մտքի պայծառացման ժամանակ աշխատել է, հրատարակել «Ֆընտընա Բլանդուզիեյ» (1888, «Fantana Blanduziei») թերթը։ Թողել է գրական հարուստ ժառանգություն («Թափուր հանճար», վեպ, «Լուչեաֆըրուլ», պոեմ, նամակներ, նորավեպեր, պատմվածքներ, պիեսներ և այլն)։ Պոետական արվեստը հասցրել է մեծ բարձրության, հարստացրել է ռիթմը, հանգավորումը, գեղարվեստական արտահայտչականությունը, ստեղծել ինքնատիպ լեզու։ Նա համարվում է եվրոպական պոեզիայի վերջին մեծ ռոմանտիկը։
Էմինեսկուն ծանոթ է եղել ռումինահայ գաղութի պատմությանը, հայերենը համարել է հին և հարուստ լեզու։ Էմինեսկուի բանաստեղծությունները սկսել են հայերեն թարգմանել 1914 թվականից։


== Գրականություն ==
Հակոբ Սիրունի, Միհայիլ էմինեսքու, Բուխարեստ, 1939։


== Ծանոթագրություններ ==
Աստերոիդների ցանկ (245201-245300)

Աստերոիդների ցանկ (245101-245200)  • Աստերոիդների ցանկ  • Աստերոիդների ցանկ (245301-245400)
 Աստերոիդների ցանկ (245101-245200)  • Աստերոիդների ցանկ  • Աստերոիդների ցանկ (245301-245400)
Բակլանովո (այլ կիրառումներ)

Բակլանովո, կարող է վերաբերել՝

Բակլանովո - գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բակլանովո - գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բակլանովո - գյուղ Ռուսաստանի Օրյոլի մարզի Օրլովսկի շրջանի կազմում։